༄༅། །རྣམ་སྲས་མདུང་དམར་ཅན་གྱི་བསྐང་ཆོག་བཞུགས་སོ།། ན་མོ་གུ་རུ་བཛྲ་པཱ་ཎི་བཻ་ཤྲ་བ་ཎ་བཀྟི་རཱ་གི་ས་པ་རི་ཝ་རཱ་ཡ། སངས་རྒྱས་རྣམ་སྣང་སྒྱུ་འཕྲུལ་ལས། །རྒྱལ་སྲས་རིན་ཆེན་མང་དེ་ཉིད། །འགྲོ་བའི་ཕོངས་སེལ་རྣམ་ཐོས་སྲས། །དེ་ཡང་རྗེས་ཆགས་དཔལ་འཛིན་རྒྱལ། །ཞེས་པའི་བསྟོད་ཡུལ་དུ་གྱུར་པ་རྣམ་སྲས་མདུང་དམར་ཅན་ཕྱག་མཚན་བཞི་པ་འདི་ནི་སངས་རྒྱས་རིན་ཆེན་འོད་འཕྲོས་སེམས་ཅན་ལ་དགོངས་ནས། དྲང་སྲོང་རྣམ་མང་ཐོས་དང་། ཀླུ་མེ་དཔལ་བཙུན་གྱི་སྲས་སུ་སྤྲུལ་ནས་གནོད་སྦྱིན་གྱི་དེད་དཔོན་མཛད་ཅིང་། བསྟན་པ་སྐྱོང་བར་དམ་བཅས་སོ། །དེས་ན་རྒྱ་གར་དུ་སྟག་གཟིག་གི་བསྟན་པ་གཤིགས་པའི་དུས་སུ་སློབ་དཔོན་དགའ་རབ་རྡོ་རྗེས་བྱང་ཕྱོགས་ཀྱི་རི་ནག་པོའི་རྩར་རྒྱལ་པོ་བསྒྲུབས་ཏེ། མུ་སྟེགས་ཉི་མ་གྲུབ་པ་དང་། སྟག་གཟིག་གི་རྒྱལ་པོའི་ཁྲི་མུམ་ལ་སོགས་པ་ཐམས་ཅད་གནོད་སྦྱིན་གྱིས་བཏུལ་ལོ། །དེས་བཻ་རོ་ཙ་ན་རཀྵི་ཏ་ལ་གནང་། དེས་རྒྱལ་པོ་གཡུ་སྒྲ་སྙིང་པོ་ལ། དེས་ཁྲི་སྲོང་ལྡེའུ་བཙན་ལ། དེས་ལྷ་བཟང་སྐྱིད་དཔལ། དེས་རྒྱ་ནག་ཏུ་དམག་དྲངས། ཆམ་ལ་ཕབ་དུས། རྒྱལ་པོའི་རྟེན་གདན་དྲངས་ཏེ། བྱ་རྒོད་གཤོངས་ཀྱི་གཙུག་ལག་ཁང་དུ་སྒྲུབ་ཐབས་དང་སྐུ་འབག་གཉིས་གཏེར་དུ་སྦས་སོ། །དེ་གཉལ་པ་ཉི་མ་ཤེས་རབ་ཀྱིས་རྙེད། དེས་སྣུར་ཉི་མ་ལ་གནང་། སྐུ་འབག་བྱ་རྒོད་གཤོངས་རྙིང་པ་ན་བཞུགས་པ་དེ་སྔ་ཡན་རྣམ་སྲས་སེར་ཆེན་ཡིན་པར་བྱེད་པ་ལ། ཆོས་རྗེ་ཐམས་ཅད་མཁྱེན་པ་ཆེན་པོས་མདུང་དམར་ཅན་དུ་ངོས་འཛིན་མཛད་ཅིང་། སྐུ་འབག་གི་ཞལ་ནས་མདའ་ཐུང་ལྔ་སྐྱུགས་པའི་གཅིག་ཞྭ་ལུའི་རྣམ་སྲས་འཆམས་སྐུའི་སྲོག་ཤིང་དུ་བཞུགས་པར་མཛད་པ་ཡིན། དེ་ལྟ་བུའི་བྱིན་རླབས་ཀྱི་དགེ་མཚན་དང་ལྡན་པ་འདིའི་གཏོར་བསྔོ་བསྐང་བའི་རིམ་པ་ལ་བདག་བསྐྱེད་ཡི་དམ་གང་རུང་གིས་ཆོག་མོད་ཁྱད་པར་ཤིས་པ་ཕྱག་ན་རྡོ་རྗེ་གོས་སྔོན་ཅན་ལ་སྦྱར་ནས་ཡི་དམ་ཆོས་སྲུང་མཆོད་ཚུལ་ལ་སྦྱོར་དངོས་རྗེས་གསུམ་ལས། སྦྱོར་བ་ནི། འདི་རང་གི་མགོན་ཁང་བླ་མ་ཡི་དམ་འདིའི་སྐུ་བྲིས་འབུར་གང་རུང་མཆོད་གཏོར་སྤྱན་གཟིག་བཅས་བཀོད་པས་ཁྱབ་པ་ཡོད་ན་དེས་འཐུས། གཞན་རྒྱལ་པོའི་ཕོ་བྲང་ལྟ་བུའི་གནས་ཁང་དབེན་ཞིང་གཙང་བར་སྟེང་དུ་བླ་བྲེ། ལོགས་ལ་གོས་དར་རིན་ཆེན་དོ་ཤལ། རི་དྭགས་དང་གཅན་གཟན་ལྤགས་རིགས། ས་གཞིར་གདན་ནས་ལྟ་བུའི་འབྲུ་བརྡལ་བའམ་ཞལ་བ་ངོས་འཇམ་གཙང་དག་བཅས་ཀྱི་གནས་སུ་རྣམ་སྲས་ཆོས་སྐོར་ས་རྙིང་བརྒྱུད་པའི་བླ་མ་ཕྱག་རྡོར་གོས་སྔོན་ཅན་སོགས་ཡི་དམ། རྣམ་སྲས་རིགས་ཆེན་བཅོ་ལྔ་སོགས་ཀྱི་བྲིས་འབུར་སྐུ་གང་འབྱོར། ཁྱད་པར་འདིའི་སྐུ་ཕྱི་ནང་གསང་གསུམ་གྱི་རྟེན་རྣམས་གང་འབྱོར་བཤམས་དྲུང་སྟེགས་བུ་བང་རིམ་ཅན་ལ་གོས་དམར་སོགས་དམར་མདངས་ཡོད་པའི་གཞི་བཏིང་པར། འབྲུ་སྣ་ཚོགས། རིན་ཆེན་སྣ་ཚོགས། སྨན་དུག་རིགས་མ་ཡིན་པ་སྣ་ཚོགས་བཀྲམ་པའི་སྟེང་། གསེར་དངུལ་ཤེལ་དཀར་ཡོལ་ཟངས་སོགས་ནས་མཐའ་མ་རྫ་སྡེར་དང་རྡོ་གཙང་མ་ལྟ་བུའི་སྣོད་ལས། ཤིང་བསེ་སོགས་མི་རུང་བས་དེར་འབྲས་ནས་གྲོ་སོགས་འབྲུ་བཟང་དཀར་པོའི་རྗེན་ཕྱི་དང་ཆུ་གཙང་། འབྲས་ནས་གྲོ་སྲན། ཏིལ་དཀར་ཏེ་འབྲུ་ལྔ། སླེ་ཏྲེས། དབང་ལག ཀཎྜ་ཀ་རི། ཤུ་དག་དཀར་པོ། རྒྱ་མཚོ་སྦུ་བ་སྟེ་སྨན་ལྔ། ལན་ཚྭ། བུར་དཀར། སྦྲང་དཀར། འོ་མ། མར་གསར་ཏེ་སྙིང་པོ་ལྔ། གསེར་དངུལ་བྱི་རུ་མུ་ཏིག་མུ་མེན་ཏེ་རིན་ཆེན་ལྔ། ཙནྡན་དཀར་དམར་གུར་གུམ་ག་པུར་ཛྭ་ཏི་ཏེ་དྲི་ལྔ། ཤ་བཟང་སོགས་དང་མར་བཅས་ཀྱིས་འདིའི་གཏོར་མ་བཟོ་དབྱིབས་མི་འདྲ་བ་ཁ་ཤས་ཡོད་ཀྱང་ཕྱག་ལེན་ལ་ཟན་གྲུ་བཞི་ལེབ་མོའི་སྟེང་མཁར་གྲུ་བཞི་རྒྱ་ཕིབས་ཅན་དམར་པོའི་སྟེང་གྲུ་གསུམ། རྒྱན་ཅི་མཛེས་དམར་རྒྱན་ཅན་མདའ་དར་དམར་པོས་བརྒྱན་པའི་གཡོན་དུ་གྲུ་གསུམ་དེའི་ཕྱེད་ཙམ་ཟིན་པ་གཅིག་བཅས་ཀྱི་མཐར་ཟས་སྣ་བཟང་དགུ་ཕུང་པོར་སྤུང་པ་གཏོར་མ་དེ་གཉིས་ཀྱི་མདུན་མཆོད་ཆའི་གཡོན་ནས་འགོ་བཟུང་བའི་ཆུ་གཉིས་སྔོན་འགྲོའི་ཉེར་མཆོད་སྣོད་བཟང་སོགས་དམར་མདངས་ཅན་ལ་མཆོད་ཡོན་ཞབས་བསིལ།
དྲི་ཆབ་རྣམས་ཙནྡན་དམར་པོས་བསྒྱུར་ཞིང་། མེ་ཏོག་དམར་པོའི་རིགས་སམ། ཡང་ན་འབྲུ་ཁ་དོག་དམར་པོར་བསྒྱུར་བ། སྤོས་དཀར། གུ་གུལ། ཙནྡན་དཀར་པོ། དུ་རུ་ཀ ཨ་ཀ་རུའི་སྤོས། མར་མེ། འབྲི་མོག་སོགས་ཀྱིས་ཁ་བསྒྱུར་བ། ཞལ་ཟས་དམར་པོ་རྣམས་བཤམས། སྒྲུབ་པོ་བླ་མེད་རྡོ་རྗེ་ཐེག་པའི་གཞི་བསྙེན་སོང་ཞིང་། འདིའི་ཆོས་སྐོར་ཐོབ་པ། གོས་རྒྱན་སྟན་དམར་ཅན་དྲུང་། སྟེགས་ཀྱི་ཁར་རྡོ་རྗེ། དྲིལ་བུ། འཐོར་ནས་དུང་ཆོས་སུ་དྲིལ་བཟང་ཆུ་འཐོར་གཡབ་བཅས་ཀྱི་ཕྱིར་རང་གི་གཡོན་ནས་འགོ་བརྩམས་པའི་ཆུ་གཉིས་ཉེར་མཆོད་ལྔ། ཞལ་ཟས་རྒྱན་རང་ལ་བསྟན་པ། དུང་རྔ་རོལ། སྤོས་ཕོར། སྤོས་སོགས་དགོས་པའི་ཡོ་བྱད་རྣམས་འདུ་བྱའོ། །དངོས་གཞི་ནི། གནས་ཁང་ཡོ་བྱད་ཐམས་ཅད་ལ་དམིགས་ཏེ།

གཡོན་པའི་མཐེབ་སྲིན་གྱིས་བསང་བའི་སྟངས་ཀ་ཙམ་མཛད།་་་་་
ཨོཾ་བཛྲ་ཨ་མྲྀ་ཏ་ཀུནྜ་ལི་ཧ་ན་ཧ་ན་ཧཱུྃ་ཕཊ། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱ་སྭཱ་བྷཱ་ཝ་ཤུདྡྷོ྅ཧཾ། སྟོང་པར་གྱུར། སྟོང་པའི་ངང་ལས་ཨོཾ་ཨོཾ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ།
བླ་མའི་གསུང་རྒྱུན་ལ་ཨོཾ་འབྱུང་། ཧཱུྃ་ལས་བསྐྱེད་ན་ཆོས་རྗེ་ཐམས་ཅད་མཁྱེན་པའི་གསུང་རབ་དང་མཐུན།་་་་་
ཨོཾ་ཨོཾ་དཔག་ཏུ་མེད་པ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག བདུག་སྤོས། མར་མེ། དྲི་ཆབ། ཞལ་ཟས། རོལ་མོ་ལ་སོགས་པ་མཆོད་རྫས་ཀྱི་བྱེ་བྲག་ཇི་སྙེད་ཡོད་པ་ཐམས་ཅད་རང་བཞིན་སྟོང་པ་རྣམ་པ་མཆོད་ཡོན་ལ་སོགས་པའི་མཆོད་རྫས་སོ་སོར་སྣང་བ་ངོ་བོ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་ནུས་པའི་ཡེ་ཤེས་ཀྱི་རང་བཞིན་ཅན། འཕགས་པ་ཀུན་ཏུ་བཟང་པོའི་རྣམ་པར་ཐར་པ་ལས་བྱུང་བའི་མཆོད་པའི་སྤྲིན་ཕུང་ལྟར་བཟང་ཞིང་རྒྱ་ཆེ་བ་ནམ་མཁའི་མཐའ་དང་མཉམ་པ། བླ་མ་དང་དཔལ་ཕྱག་ན་རྡོ་རྗེའི་ལྷ་ཚོགས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་སྤྱན་ལམ་དུ་འབྱུང་ཞིང་རྒྱས་པར་གྱུར་ཅིག
ཐལ་མོ་ཁོང་སྟོང་སྙིང་ཁར་བཅས་རིམ་གྱིས་བཏེག་དཔྲལ་བར་བསྐོར་བའི་མཐར་སྥ་ར་ཎ་ཁཾ་ཞེས་པ་དང་མཉམ་དུ་སེ་གོལ་གཏོགས།་་་་་
ཨོཾ་སརྦ་བིད། སུ་ར་སུ་ར། ཨ་ཝརྟ་ཡ། ཨ་ཝརྟ་ཡ་ཧོཿ ཨོཾ་བཛྲ་སྥ་ར་ཎ་ཁཾ།
རྡོ་རྗེ་ཐལ་མོ་ཁ་གྱེན་དུ་ཕྱེ་བའི་མཆོད་ཡོན་གྱི་རྒྱ།་་་་་
ཨོཾ་བཛྲ་ཨརྒྷ་ཨཱཿཧཱུྃ།

གཡོན་པའི་རྡོ་རྗེ་ཁུ་ཚུར་་་་་་
ཨོཾ་བཛྲ་པཱ་དྱཾ་ཨཱཿཧཱུྃ།

མེ་ཏོག་གི་རྒྱ་སྙིང་ཁར་ཁ་གྱེན་དུ་བསྟན་ནས། གཡས་པའི་ཁུར་ཚུར་གྱི་མཐེབ་མཛུབ་ཀྱིས་ཆུ་ལེན་ཚུལ་བྱས་ནས་སྟེང་ནས་འོག་ཏུ་བསྐོར་ཏེ། གཡས་མཛུབ་མོ་ནས་རིམ་གྱིས་གྱེན་དུ་དཀྲོལ།་་་་་
ཨོཾ་བཛྲ་པུཥྤེ་ཨཱཿཧཱུྃ།

བདུག་པའི་རྒྱ།་་་་་
ཨོཾ་བཛྲ་དྷུ་པེ་ཨཱཿཧཱུྃ། ཨོཾ་བཛྲ་ཨཱ་ལོ་ཀེ་ཨཱཿཧཱུྃ།
་་་་་མར་མེའི་རྒྱ།

ཨོཾ་བཛྲ་གནྡྷེ་ཨཱཿཧཱུྃ།
་་་་་དྲིའི་རྒྱ།
ཨོཾ་བཛྲ་ནཻ་ཝི་དྱེ་ཨཱཿཧཱུྃ།
་་་་་ཞལ་ཟས་ཀྱི་རྒྱ།
ཨོཾ་བཛྲ་ཤཔྟ་ཨཱཿཧཱུྃ། ན་མོ་རཏྣ་ཏྲ་ཡཱ་ཡ། ན་མོ་བྷ་ག་ཝ་ཏེ་བཛྲ་སཱ་ར་པྲ་མ་དྷ་ནེ་ཏ་ཐཱ་ག་ཏ་ཡ་ཨརྟ་ཏེ། སམྱཀྶཾ་བུདྡྷ་ཡ་ཏདྱ་ཐཱ། ཨོཾ། མ་ཧཱ་བཛྲེ། མ་ཧཱ་ཏེ་ཛྭ་བཛྲེ། མ་ཧཱ་བིདྱཱ་བཛྲེ། མ་ཧཱ་བོ་དྷི་ཙིཏྟ་བཛྲེ། མ་ཧཱ་བོ་དྷི་མཎྜོ་པ་སཾ་ཀྲ་མ་ཎ་བཛྲེ་སརྦ་ཀརྨ་ཨཱ་ཝ་ར་ཎ་བི་ཤྭ་དྷ་ན་བཛྲེ་སྭཱཧཱ།
་་་་་ཤཔྟ་ནས་འདིའི་བར་རོལ་ཆེན་བྱ་ཞིང་། རོལ་མོ་དཀྲོལ་བའི་བར་ལ་མཆོད་སྤྲིན་གྱི་གཟུངས་འདི་འདོན་ནོ།
།དེ་ལྟར་མཆོད་པ་རྣམས་བསངས་སྦྱངས་བྱིན་བརླབས་རོལ་མོས་བྱིན་དབབ། ཁང་པ་གདན་ལ་སོགས་པ་ཐམས་ཅད་ཀྱང་ལྷ་རྫས་ལས་གྲུབ་པའི་གཞལ་ཡས་ཁང་དང་ཡོ་བྱད་བྱིན་གྱི་བརླབ་བོ། །དཀོན་མཆོག་མཁའ་ཁྱབ་ཏུ་བཞུགས་པ་ལ་སྙིང་ཐག་པ་ནས་སྐྱབས་སུ་འགྲོ་བའི་བསམ་པས།

ཚོགས་པ་མང་པོ་ཡོད་ན་སློབ་དཔོན་གྱིས་ཞྭ་ཕུད་ནས། སྐྱབས་འགྲོ་བསྐུལ།་་་་
་རྡོ་རྗེའི་སློབ་མ་
་་་་་སློབ་མ་རྗེས་འཛིན་ཡིན་ན་རྡོ་རྗེའི་སློབ་མ།
རྣམས་ཀྱིས་ཐོག་དྲངས། བདག་གཞན་ཁམས་གསུམ་འགྲོ་བ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ་ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་རྒྱལ་བ་སྲས་དང་བཅས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཞེས་སམ་བསྟན་པའི་
་་་་་སྦྱིན་བདག་གི་དོན་དུ་ཡིན་ན་རྒྱུ་སྦྱོར་སྦྱིན་པའི་བདག་པོ་རྣམས་ཀྱིས་ཐོག་དྲངས་ཞེས་སྐབས་དང་སྦྱར་ནས་མཛད།

སྦྱིན་བདག་ཆེན་པོའི་ཕྲིན་ལས་ཐམས་ཅད་གཅིག་ཏུ་བསྡུས་པའི་ངོ་བོ། ཆོས་ཀྱི་ཕུང་པོ་སྟོང་ཕྲག་བརྒྱད་ཅུ་རྩ་བཞིའི་འབྱུང་གནས། འཕགས་པའི་དགེ་འདུན་ཐམས་ཅད་ཀྱི་མངའ་བདག་སྐུ་བཞིའི་ཡེ་ཤེས་ལྔའི་བདག་ཉིད། དྲིན་ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །སངས་རྒྱས་ལ་སྐྱབས་སུ་མཆིའོ། །ཆོས་ལ་སྐྱབས་སུ་མཆིའོ། །དགེ་འདུན་ལ་སྐྱབས་སུ་མཆིའོ། ༡ །བླ་མ་ལ་སྐྱབས་སུ་མཆིའོ། །སངས་རྒྱས་ལ༞ ཆོས་ལ༞ དགེ་འདུན་ལ༞ ༢༠ སོགས་ཅི་འགྲུབ།

ཐལ་མོ་སྙིང་ཁར་་་་་་
བླ་མ་སངས་རྒྱས་ཆོས་དང་ཚོགས་ཀྱི་མཆོག་རྣམས་ལ། །བྱང་ཆུབ་མ་ཐོབ་བར་དུ་བདག་ཉིད་སྐྱབས་སུ་མཆི། །བདག་གིས་བསྒོམ་བཟླས་བགྱིས་པའི་བསོད་ནམས་འདི་དག་གིས། །འགྲོ་ལ་ཕན་ཕྱིར་སངས་རྒྱས་མྱུར་དུ་འགྲུབ་པར་ཤོག །ལན་གསུམ། ཇོ་བོ་ཆེན་པོས་སངས་རྒྱས་ཆོས་དང་། ཞེས་སོགས་ཕར་ཕྱིན་ཐེག་པ་གཙོ་བོར་མཛད་པ་ལ། གསང་སྔགས་པ་བླ་མ་གཙོ་ཆེ་བས་གོང་དུ་བླ་མ་ཞེས་སྦྱར། དེའི་དོད་རྐང་གཉིས་རེ་འཕར་བ་འདི། ཆོས་རྗེ་ཐམས་ཅད་མཁྱེན་པ་ཆེན་པོས་མཛད་པ་ཡིན་ལགས། ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཕྱག་རྒྱ་ཆེན་པོ་མཆོག་གི་དངོས་གྲུབ་ཚེ་འདི་ཉིད་ལ་ཐོབ་པར་བྱ། དེའི་ཆེད་དུ་བདག་གི་དཔལ་ཕྱག་ན་རྡོ་རྗེའི་བསྒོམ་བཟླས་ཟབ་མོ་ཉམས་སུ་བླང་བར་བགྱིའོ། །ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱ་སྭ་བྷཱ་ཝ་ཤུདྡྷོ྅ཧཾ། རང་སྐད་ཅིག་གིས་ཕྱག་ན་རྡོ་རྗེར་གསལ་བའི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ། ཧཱུྃ་སྔོན་པོ་དེ་ལས་འོད་ཟེར་འཕྲོས། བླ་མ་དང་དཔལ་ཕྱག་ན་རྡོ་རྗེའི་ལྷ་ཚོགས་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ་
་་་་རྡོ་རྗེ་བསྡུས་པའི་ཕྱག་རྒྱ།
ན་མོ་གུ་རུ་བྷྱཿ་
་་་་ཐལ་མོ་སྦྱར།
གང་གི་དྲིན་གྱིས་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང་། །བླ་མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞབས་པད་ལ་འདུད། །ཕྱག་ན་རྡོ་རྗེ་སྟོབས་པོ་ཆེ། །གཏུམ་པོ་དྲག་པོ་རྡོ་རྗེའི་སྐུ། །མི་བཟད་ནམ་མཁའི་མདོག་འདྲ་བ། །འཇོམས་མཛད་ཁྱོད་ལ་ཕྱག་འཚལ་ལོ། །རྒྱལ་ཆེན་རྣམ་མང་ཐོས་སྲས་ནོར་མང་ལྡན། །གསེར་རི་ལྷུན་པོ་ལྟ་བུར་བརྗིད་ཆགས་ཤིང་། །སྤྲིན་བྲལ་ཉི་འོད་སྟོང་གི་གཟི་ལྡན་པ། །འདོད་དགུའི་ཆར་འབེབས་མཛད་ལ་ཕྱག་འཚལ་ལོ། །སྐུ་གྱུར་པ་ནི་ཐམས་ཅད་ལ། །མཚན་མཆོག་སུམ་ཅུ་གཉིས་མངའ་བ། །རྫོགས་པའི་སངས་རྒྱས་གྲགས་ལྡན་པའི། །རྒྱལ་བ་རྣམས་ལ་ཕྱག་འཚལ་ལོ། །ཐུགས་ཀའི་ཧཱུྃ་ལས་བྱུང་བའི་མཆོད་པའི་ལྷ་མོ་རྣམས་ཀྱིས་མཆོད་པར་གྱུར།

ཨོཾ་ནི་ལཾ་ཝ་ར་ནས་ས་པཱ་རིའི་བར་པད་ཀོར།་་་་་
ཨོཾ་ནི་ལཾ་ཝ་ར་དྷ་ར་བཛྲ་པཱ་ཎི་ས་པཱ་རི་ཝཱ་ར་བཛྲ་ཨརྒྷཾ་པྲ་ཏཱིཙྪ་སྭཱཧཱ།
་་་་་བཛྲ་ཨརྒྷཾ་པྲ་ཏཱིཙྪ་སོགས་ལ་མཆོད་ཡོན་སོགས་ཀྱི་རྒྱ། སྭཱཧཱ་ལ་སེ་གོལ་རེ་བྱེད་པ་འགྲེ།

བཛྲ་པུཥྤེ་པྲ་ཏཱིཙྪ་སྭཱཧཱ། བཛྲ་དྷུ་པེ་པྲ་ཏཱིཙྪ་སྭཱཧཱ། བཛྲ་ཨཱ་ལོ་ཀེ་པྲ་ཏཱིཙྪ་སྭཱཧཱ། བཛྲ་གནྡྷེ་པྲ་ཏཱིཙྪ་སྭཱཧཱ། བཛྲ་ནཻ་ཝེ་དྱཾ་པྲ་ཏཱིཙྪ་སྭཱཧཱ། བཛྲ་ཤཔྟ་པྲ་ཏཱིཙྪ་སྭཱཧཱ། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རང་། །སང་རྒྱས་བྱང་ཆུབ་ཡིད་ཀྱིས་བཟུང་། །སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་བདག་སྐྱབས་མཆི། །རང་གཞན་དོན་ནི་རབ་བསྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས། །སེམས་ཅན་ཐམས་ཅད་བདག་གི་མགྲོན་དུ་གཉེར། །བྱང་ཆུབ་སྤྱོད་མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག

།ལན་གསུམ།
ཨོཾ་ཨཱཿཧཱུྃ་བཛྲ་མུཿ ཚོགས་རྟེན་རང་བཞིན་གྱི་གནས་སུ་གཤེགས་པར་གྱུར། ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་བྱ། སྡུག་བསྔལ་དང་སྡུག་བསྔལ་